**Obec Poruba pod Vihorlatom, Poruba pod Vihorlatom 175, 072 32 Jovsa**

**Podmienky obchodnej verejnej súťaže**

**na prevod akcií obce Poruba pod Vihorlatom**

**v obchodnej spoločnosti Východoslovenská vodárenská spoločnosť, a. s.**

*(ďalej v texte aj „podmienky súťaže“)*

Obec Poruba pod Vihorlatom, dátum vyhlásenia (uverejnenia podmienok súťaže): 09. 01. 2024

Mgr. Ľubomír Ihnát

starosta obce Poruba pod Vihorlatom

**Obec Poruba pod Vihorlatom, Poruba pod Vihorlatom 175, 072 32 Jovsa**

*v intenciách § 281 a nasl. zákona č. 513/1991 Zb. Obchodný zákonník v z. n. p. (ďalej len „Obchodný zákonník“) a §  9a ods. 1 písm. a) v spojení s § 9ab ods. 2 zákona SNR č. 138/1991 Zb. o majetku obcí v z. n. p. (ďalej len „zákon o majetku obcí“)*

**vyhlasuje obchodnú verejnú súťaž**

**na prevod akcií obce v obchodnej spoločnosti Východoslovenská vodárenská spoločnosť, a. s.**

*(ďalej aj „súťaž“ alebo „obchodná verejná súťaž“)*

1. **Všeobecné informácie**
2. Vyhlasovateľ súťaže:

Názov obce:Poruba pod Vihorlatom

IČO: 00325651

Sídlo: Poruba pod Vihorlatom 175, 072 32 Jovsa

Štatutárny orgán: Mgr. Ľubomír Ihnát – starosta obce

Bankový účet v tvare IBAN: SK04 5600 0000 0042 4457 5001, vedený v Prima banka Slovensko a. s.

Kontaktná osoba: Mgr. Ľubomír Ihnát

E-mailová adresa kontaktnej osoby: poruba@poruba.eu

Telefónne číslo kontaktnej osoby: 0918 833 608

*(ďalej v texte aj „vyhlasovateľ súťaže“)*.

1. Vyhlasovateľ súťaže je výlučným vlastníkom 3674 akcií, ktoré nahrádza hromadná akcia s dátumom emisie 31.01.2022, ktorých menovitá hodnota zodpovedá 0,05 %-nému podielu na základnom imaní obchodnej spoločnosti Východoslovenská vodárenská spoločnosť, a. s., IČO: 36 570 460, so sídlom Komenského 50, 042 48 Košice, zapísanej v Obchodnom registri Mestského súdu Košice, Oddiel: Sa, Vložka číslo: 1243/V *(ďalej aj „VVS, a. s.“, „ akciová spoločnosť“ alebo „spoločnosť“)*.
2. VVS, a. s. je kapitálovou obchodnou spoločnosťou, založenou na dobu neurčitú, ktorej výška základného imania je 230 837 178,- € *(slovom dvestotridsať miliónov osemstotridsaťsedemtisíc jednostosedemdesiatosem eur)*. Základné imanie je tvorené 6 995 066 *(slovom šesť miliónov deväťstodeväťdesiatpäťtisícšesťdesiatšesť)* akciami na meno, v menovitej hodnote jednej akcie 33,- € *(slovom tridsaťtri eur)*.VVS, a. s. pri svojom vzniku viedla akcie v zaknihovanej podobe v zákonom ustanovenej evidencii cenných papierov u centrálneho depozitára podľa zákona č. 566/2001 Z. z. o cenných papieroch a investičných službách a o zmene a doplnení niektorých zákonov v z. n. p. *(ďalej len „zákon o cenných papieroch“)*. Po zmene podoby zaknihovaných akcií na listinné, VVS, a. s. emitovala listinné akcie na meno a odovzdala ich akcionárom podľa príslušných ustanovení zákona o cenných papieroch. VVS, a. s. je súkromnou akciovou spoločnosťou, ktorá nevydala žiadne akcie na základe verejnej výzvy na upisovanie akcií, a ktorej akcie nebudú prijaté burzou na obchodovanie na trhu cenných papierov.

Právne postavenie akcionárov je regulované zakladateľskou zmluvou *(ďalej len „zakladateľská zmluva VVS, a. s.“)* a stanovami akciovej spoločnosti z 22.06.2023, ktoré boli schválené na valnom zhromaždení VVS, a. s. uskutočnenom dňa 22.06.2023. *(ďalej aj „stanovy VVS, a. s.“)* a príslušnými právnymi predpismi, najmä Obchodným zákonníkom a zákonom o cenných papieroch**.** Sloboda dispozície vyhlasovateľa súťaže voľne nakladať s akciami tvoriacimi majetkovú účasť vo VVS, a. s. je limitovaná čo do spôsobu prevodu akcií, ale tiež aj s ohľadom na charakter podnikateľskej činnosti spoločnosti. Hlavným predmetom podnikateľskej činnosti spoločnosti je najmä, nie však výlučne, výroba vody – prevádzka a ochrana zariadení vodovodov v oblasti výroby a dopravy pitnej vody, distribúcia vody do jednotlivých oblastí a tlakových pásiem, sledovanie strát vody a výkon opatrení na ich znižovanie a ďalšie činnosti; odkanalizovanie vody – odvádzanie a čistenie odpadových vôd, zrážkových vôd, likvidácia vzniknutého kalu, prevádzka, údržba a vykonávanie opráv, renovácií a rekonštrukcií stokových sietí a čistiarní odpadových vôd v správe spoločnosti.

  Pitná a úžitková voda predstavujú komodity s neopomenuteľným dopadom na verejné zdravie a život, preto je majetková účasť v tejto spoločnosti regulovaná prísnymi verejnoprávnymi normami.

Akcie, tvoriace majetkovú účasť na základnom imaní VVS, a. s., možno previesť len na subjekt verejného práva podľa § 3 ods. 3 zákona č. 442/2002 Z. z. o verejných vodovodoch a verejných kanalizáciách v z. n. p. *(ďalej len „zákon o verejných vodovodoch a verejných kanalizáciách“)*. Záložným veriteľom, ktorého záloh tvoria akcie vo VVS, a. s., môže byť výhradne subjekt verejného práva. Subjektom verejného práva je podľa zákona o verejných vodovodoch a verejných kanalizáciách:

* 1. obec,
  2. právnická osoba zriadená podľa osobitného predpisu (zákon č. 92/1991 Zb. o podmienkach prevodu majetku štátu na iné osoby v z. n. p. *(ďalej len „zákon o podmienkach prevodu majetku štátu“)*), na ktorej podnikaní sa majetkovou účasťou podieľajú len obce alebo združenia obcí,
  3. združenie (podľa § 20f až 21zákona č. 40/1964 Zb. Občiansky zákonník v z. n. p. *(ďalej len „Občiansky zákonník“)*, § 20b až 20f zákona SNR č. 369/1990 Zb. o obecnom zriadení v z. n. p. *(ďalej len „zákon o obecnom zriadení“)*) právnických osôb uvedených v písmenách a) a b) tohto odseku.

1. Prevod akcií formou obchodnej verejnej súťaže je limitovaný potrebou predchádzajúceho súhlasu VVS, a. s., o ktorom rozhoduje dozorná rada VVS, a. s. na návrh predstavenstva VVS, a. s. podľa čl. V ods. 6 v spojení s ods. 7 a 8 stanov VVS, a. s. a predkupným právom ostatných akcionárov spoločnosti. Dôvodom na odmietnutie udelenia súhlasu VVS, a. s. je podľa čl. V ods. 9 stanov VVS, a. s. výlučne neumožnenie vykonať predkupné právo akcionárom spoločnosti. Súvisiacou podmienkou udelenia súhlasu s prevodom akcií je preukázanie, že akcie, ktorých sa prevod týka, boli ponúknuté na predaj ostatným akcionárom spoločnosti na riadne uplatnenie ich predkupného práva, minimálne 90 dní pred podaním písomnej žiadosti akcionára o udelenie predchádzajúceho súhlasu s prevodom akcií.

Podľa čl. V ods. 11 stanov VVS, a. s.: *„Akcionár, ktorý má záujem o kúpu akcií ponúkaných na predaj, oznámi svoj záujem predávajúcemu a predstavenstvu spoločnosti. Ak akcionár do 60 dní od obdržania alebo zverejnenia ponuky na predaj akcií neoznámi svoj záujem o kúpu akcií, potom platí predpoklad, že o kúpu ponúkaných akcií neprejavil záujem...“.*

Podľa čl. V ods. 14 stanov VVS, a. s.: *„Prevod akcií bez predchádzajúceho súhlasu spoločnosti udeleného za podmienok a v lehote podľa príslušných odsekov tohto článku je voči spoločnosti neúčinný. Na základe takéhoto prevodu spoločnosť nevykoná zápis zmeny osoby akcionára v Zozname akcionárov spoločnosti. Uvedené nemá vplyv na výnimky z pravidla uvedené v tomto čl. V.“.*

Spoločnosť je po splnení týchto podmienok povinná zabezpečiť vykonanie zmeny zápisu v zozname akcionárov bezodkladne po tom, čo jej bude zmena v osobe akcionára preukázaná. Spoločnosť zodpovedá za škodu, ktorá vznikne vyhlasovateľovi súťaže a vybranému účastníkovi súťaže porušením tejto povinnosti.

Vyhlasovateľ súťaže schválil podľa § 11 ods. 4 zákona SNR č. 369/1990 Zb. o obecnom zriadení v z. n. p. (ďalej len „zákon o obecnom zriadení“) zámer prevodu akcií vo VVS, a. s. spôsobom (formou) obchodnej verejnej súťaže uznesením Obecného zastupiteľstva obce Poruba pod Vihorlatom č. 67/2023, ktoré bolo prijaté na XI. rokovaní, konanom 14.12.2023. Uznesením Obecného zastupiteľstva obce Poruba pod Vihorlatom č. 68/2023, ktoré bolo prijaté na XI. rokovaní, konanom 14.12.2023 bol podľa § 9 ods. 2 písm. a) v spojení s § 9a ods. 1 písm. a) zákona o majetku obcí schválený spôsob prevodu akcií vo VVS, a. s. formou obchodnej verejnej súťaže. Podmienky súťaže boli schválené podľa § 9 ods. 2 písm. b) v spojení s § 9a ods. 1 písm. a) zákona o majetku obcí uznesením Obecného zastupiteľstva obce Poruba pod Vihorlatom č. 69/2023, ktoré bolo prijaté na XI. rokovaní, konanom 14.12.2023. Uznesením Obecného zastupiteľstva obce Poruba pod Vihorlatom č. 70/2023, ktoré bolo prijaté na XI. rokovaní, konanom 14.12.2023 bolo rozhodnuté podľa § 11 ods. 4 zákona o obecnom zriadení o zložení trojčlennej súťažnej komisie na vyhodnotenie súťažných návrhov. Uznesením Obecného zastupiteľstva obce Poruba pod Vihorlatom č. 72/2023, ktoré bolo prijaté na XI. rokovaní, konanom 14.12.2023 bolo rozhodnuté podľa § 11 ods. 4 zákona o obecnom zriadení o schválení záväzku obce z Put opcie podľa Oddielu B. bod 8 písm. e) týchto podmienok súťaže. Zámer a spôsob prevodu akcií vo VVS, a. s. boli v intenciách § 9a ods. 2 zákona o majetku obcí zverejnené na úradnej tabuli a webovom sídle obce Poruba pod Vihorlatom.

1. **Predmet požadovaného záväzku a zásady ostatného obsahu zamýšľanej zmluvy**
2. Predmetom súťaže je výber najvhodnejšieho návrhu na uzatvorenie zmluvy o odplatnom prevode akcií, ktorých menovitá hodnota tvorí 0,05 %-ný podiel na základnom imaní VVS, a. s., podľa § 30 zákona o cenných papieroch v spojení s § 409 a nasl. Obchodného zákonníka medzi vyhlasovateľom súťaže ako prevodcom a vybraným účastníkom súťaže ako nadobúdateľom *(ďalej len „zmluva o prevode akcií“)*.

Objektom súťaže je odplatný prevod vlastníckeho práva k jednotlivo určeným akciám, ktoré nahrádza hromadná akcia série B v majetku vyhlasovateľa súťaže, tvoriacich základné imanie vo VVS, a. s.:

* Počet prevádzaných akcií: **akcie v počte 3673 kusov**, ktoré **nahrádza jeden kus hromadnej akcie série B.**
* Menovitá hodnota jedného kusu jednotlivo určenej akcie: **33,- € *(slovom tridsaťtri eur)***.

Súhrnná menovitá hodnota prevádzanej hromadnej akcie série B je tvorená súčtom menovitých hodnôt jednotlivo určených akcií toho istého druhu, ktoré hromadná akcia série B nahrádza.

* Podoba akcií, ktoré hromadná akcia série B nahrádza: **listinné**.
* Forma akcií, ktoré hromadná akcia série B nahrádza: **na meno**.
* Druh akcií, ktoré hromadná akcia série B nahrádza: **kmeňové s obmedzenou prevoditeľnosťou**.
* ISIN akcií: **nebol pridelený**.

1. Účelom súťaže je prijatie najvhodnejšieho návrhu na uzatvorenie zmluvy o prevode akcií, respektíve návrhu, ktorý vyhlasovateľovi súťaže najlepšie vyhovuje podľa Oddielu H. bod 4 podmienok súťaže, po kumulatívnom splnení všetkých podmienok súťaže.
2. Akcia predstavuje práva akcionára ako spoločníka podieľať sa podľa zákona a stanov spoločnosti na jej riadení, zisku a na likvidačnom zostatku po zrušení spoločnosti s likvidáciou, ktoré sú spojené s akciou ako s cenným papierom, ak zákon neustanovuje inak.
3. Predmetom záväzku vybraného účastníka súťaže, ktorého návrh bol prijatý a zmluva nadobudla účinnosť, je povinnosť uhradiť ním navrhovanú kúpnu cenu za hromadnú akciu nahrádzajúcu jednotlivo určené akcie v majetku vyhlasovateľa súťaže a hromadnú akciu prevziať. Synalagmatickým záväzkom vyhlasovateľa súťaže je hromadnú akciu odovzdať a previesť vlastnícke právo k nej. Tým nie sú dotknuté ďalšie ustanovenia týchto podmienok súťaže, osobitne právo vyhlasovateľa súťaže odmietnuť všetky návrhy a súťaž zrušiť. Vyhlasovateľ súťaže po výbere najvhodnejšej ponuky zabezpečí modifikáciu pôvodnej hromadnej akcie, na novú hromadnú akciu série B nahrádzajúcu jednotlivo určené akcie, ktoré majú byť predmetom prevodu a novú jednotlivo určenú akciu, ktorú si ponechá vo svojom vlastníctve.
4. Zámerom vyhlasovateľa súťaže je ponechať si vo svojom výlučnom vlastníctve 1 *(slovom jednu)* jednotlivo určenú akciu na základnom imaní VVS, a. s..
5. Prevod akcií spoločnosti sa uskutočňuje rubopisom a odovzdaním akcie. Rubopis musí obsahovať obchodné meno alebo názov, sídlo a identifikačné číslo právnickej osoby, ak je pridelené, ktorá je nadobúdateľom akcie, podpis akcionára, ktorý akciu na meno prevádza, a deň prevodu akcie na meno. O odovzdaní a prevzatí prevádzaných akcií vyhotovia vyhlasovateľ súťaže a vybraný účastník súťaže, s ktorým zmluva nadobudla účinnosť, protokol o odovzdaní a prevzatí akcie. Uvedené platí analogicky aj na prevod novej hromadnej akcie série B.
6. Vyhlasovateľ súťaže **stanovuje minimálnu sumu kúpnej ceny za prevod jedného kusu jednotlivo určenej akcie vo VVS, a. s. v celkovej výške 13,27,- € *(slovom trinásť eur dvadsaťsedem centov)***. Kúpna cena za prevod akcií bude vyhlasovateľovi súťaže uhradená bezhotovostným prevodom na účet vyhlasovateľa súťaže v tvare IBAN: SK04 5600 0000 0042 4457 5001 vedený v označenie peňažného ústavu, najneskôr v deň odovzdania hromadnej akcie série B vyhlasovateľom súťaže a prevzatia vybraným účastníkom súťaže. Minimálna suma kúpnej ceny bola určená na podklade uznesenia valného zhromaždenia VVS, a. s. zo dňa 22.06.2023, ktorým bolo rozhodnuté o intervale návrhu kúpnej ceny, ak nadobúdateľom akcií bude emitent (VVS, a. s.), a to v rozmedzí od 13,27,- € *(slovom trinásť eur dvadsaťsedem centov) do 13,29,- € (slovom trinásť eur dvadsaťdeväť centov).*
7. Navrhovateľ v súťažnom návrhu obligatórne uvedie podstatné náležitosti zmluvy o prevode akcií podľa príslušnej právnej úpravy. Súťažný návrh navrhovateľa musí, okrem iného, obsahovať tiež najmä:
8. návrh navrhovateľa na odkúpenie konkrétneho počtu kusov jednotlivo určených akcií, ktoré hromadná akcia nahrádza;
9. sériu hromadnej akcie, ktorá má byť predmetom prevodu;
10. návrh súhrnnej kúpnej ceny za prevod akcií;
11. záväzok navrhovateľa spočívajúci v odplatnom prevode vlastníckeho práva ku konkrétnemu počtu dlhopisov Voda Spieva I. emitovaných VVS, a. s. za konkrétnu upisovaciu/kúpnu cenu v prospech vyhlasovateľa súťaže. Dlhopismi sa na účely týchto súťažných podmienok rozumejú nezabezpečené dlhopisy vydané podľa slovenského práva s pevným úrokovým výnosom vo výške 6,00 % p. a. vo forme na meno, v zaknihovanej podobe, v menovitej hodnote 13,28,- € *(slovom trinásť eur dvadsaťosem centov)*, splatné v roku 2044, s právom predčasného splatenia zo strany emitenta počnúc rokom 2034, ISIN: SK4000023198. Počet prevádzaných dlhopisov by mal byť totožný s počtom kusov jednotlivo určených akcií podľa písmena a) a navrhovaná upisovacia/kúpna cena by mala byť (avšak nemusí) maximálne v sume súčtu/súčtov menovitej hodnoty prevádzaných dlhopisov.;
12. oprávnenie navrhovateľa požadovať predaj ergo kúpu zo strany vyhlasovateľa súťaže všetkých prevádzaných akcií, s kúpnou cenou min 13,27,- € *(slovom trinásť eur dvadsaťsedem centov)* za1 *(slovom jednu)* jednotlivo určenú akciu, nezaťažených akýmikoľvek právami tretích osôb k dátumu oznámenia o realizácii Put opcie v prospech vyhlasovateľa súťaže *(ďalej aj „Put opcia“)*. Z Put opcie vyplýva vyhlasovateľovi súťaže povinnosť akcie kúpiť, prevziať a zaplatiť kúpnu cenu podľa predchádzajúcej vety. Celková kúpna cena bude určená ako násobok kúpnej ceny za 1 *(slovom jednu)* jednotlivo určenú akciu a celkového počtu jednotlivo prevádzaných akcií, a to bez ohľadu na to, či sa ako výsledok súťaže prevádza hromadná akcia, ktorá ich nahrádza, alebo jednotlivé akcie, pričom táto kúpna cena sa rovná súhrnnej kúpnej cene podľa písm. c) bodu 8 tohto Oddielu podmienok súťaže.;
13. oprávnenie vyhlasovateľa súťaže požadovať predaj zo strany navrhovateľa všetkých prevádzaných akcií, s kúpnou cenou min 13,27,- € *(slovom trinásť eur dvadsaťsedem centov)* za 1 *(slovom jednu)* jednotlivo určenú akciu, nezaťažených akýmikoľvek právami tretích osôb k dátumu oznámenia o realizácii Call opcie v prospech vyhlasovateľa súťaže *(ďalej aj „Call opcia“)*. Z Call opcie vyplýva navrhovateľovi povinnosť akcie odovzdať a previesť vlastnícke právo k nim za kúpnu cenu podľa predchádzajúcej vety. Celková kúpna cena bude určená ako násobok kúpnej ceny za 1 *(slovom jednu)* jednotlivo určenú akciu a celkového počtu jednotlivo prevádzaných akcií, a to bez ohľadu na to, či sa ako výsledok súťaže prevádza hromadná akcia, ktorá ich nahrádza, alebo jednotlivé akcie, pričom táto kúpna cena sa rovná súhrnnej kúpnej cene podľa písm. c) bodu 8 tohto Oddielu podmienok súťaže.;
14. identifikačné údaje navrhovateľa v rozsahu: obchodné meno/názov, IČO, sídlo, označenie registra a číslo zápisu, ak je navrhovateľ registrovaný;
15. e-mailový, telefonický kontakt a korešpondenčnú adresu navrhovateľa;
16. vyhlásenie navrhovateľa, ktorý v čase uzatvárania zmluvy o prevode akcií nie je akcionárom VVS, a. s., že pristupuje k zakladateľskej zmluve VVS, a. s. a stanovám VVS, a. s.;
17. záväzné vyhlásenia navrhovateľa a ďalšie doklady podľa Oddielu C. bod 5 podmienok súťaže;
18. dojednanie zániku zmluvy podľa Oddielu H. bod 5 podmienok súťaže.
19. **Spôsob podávania súťažných návrhov**
20. Za riadny súťažný návrh sa považuje ponuka, zahrňujúca návrh zmluvy o prevode akcií podľa § 30 zákona o cenných papieroch a investičných službách v spojení s § 409 a nasl. Obchodného zákonníka, podpísaný navrhovateľom, so všetkými podstatnými náležitosťami tohto zmluvného typu vyžadovanými príslušnými právnymi predpismi, ktorý zahŕňa predmet požadovaného záväzku a reflektuje zásady ostatného obsahu zmluvy podľa Oddielu B. týchto súťažných podmienok, ako aj ďalšie podmienky súťaže, na ktorých vyhlasovateľ súťaže trvá. Súťažný návrh nie je predložený riadne, ak k nemu nie sú priložené záväzné vyhlásenia navrhovateľa a ďalšie doklady podľa podmienok súťaže.
21. Návrh zmluvy o prevode akcií a záväzné vyhlásenia navrhovateľa musia byť fyzicky podpísané oprávnenou osobou (spravidla štatutárnym orgánom) a označené dňom podpisu. Ak za navrhovateľa koná splnomocnená alebo poverená osoba, k súťažnému návrhu priloží úradne osvedčené plnomocenstvo, alebo poverenie podľa príslušných pracovnoprávnych predpisov.
22. Súťažný návrh a všetky k nemu priložené doklady, vyžadované podmienkami súťaže, musia byť predložené v slovenskom jazyku. Všetky písomnosti sa predkladajú v origináli, alebo v úradne osvedčenej kópii; návrh zmluvy o prevode akcií sa predkladá výlučne v origináli. Ku všetkým písomnostiam, ktoré nie sú v origináli vyhotovené v slovenskom jazyku, sa musí priložiť preklad vykonaný prekladateľom, zapísaným v príslušnom zozname podľa zákona č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov v z. n. p. *(ďalej len „zákon o znalcoch, tlmočníkoch a prekladateľoch“)*.
23. Každý navrhovateľ môže podať iba jeden súťažný návrh. V prípade podania viacerých súťažných návrhov, súťažný návrh podaný neskôr tým istým navrhovateľom, ruší jeho predchádzajúce podané súťažné návrhy.
24. Doklady, ktoré je navrhovateľ povinný priložiť k návrhu zmluvy o prevode akcií:
25. výpis z príslušného registra, alebo záväzné čestné vyhlásenie navrhovateľa o tom, že je subjektom verejného práva podľa § 3 ods. 3 zákona o verejných vodovodoch a verejných kanalizáciách alebo subjektom oprávneným v zmysle platnej právnej úpravy SR nadobúdať akcie vodárenských spoločností
26. výpis z registra trestov právnických osôb nie starší ako tri mesiace;
27. vyhlásenie navrhovateľa o vzniku jeho záväzku mlčanlivosti o veciach, ktoré sa dozvie pri uplatňovaní práva na informácie v priebehu súťaže, najmä, ale nielen informácie vyplývajúce zo zakladateľskej zmluvy VVS, a. s. a stanov VVS, a. s.;
28. listina, alebo výpis z verejného registra, z ktorej vyplýva, že osoba, ktorá podpisuje súťažný návrh, bola ustanovená do funkcie štatutárneho orgánu navrhovateľa, alebo úradne osvedčené plnomocenstvo, či poverenie osoby, ktorá je oprávnená predložiť súťažný návrh v mene a na účet navrhovateľa;
29. podpísané rozhodnutie príslušného kompetentného orgánu navrhovateľa o nadobudnutí majetkovej účasti na základnom imaní VVS, a. s., vyžadované príslušnými právnymi predpismi. Ak je navrhovateľom obec podľa § 3 ods. 3 písm. a) zákona o verejných vodovodoch a verejných kanalizáciách, je tento povinný predložiť rovnopis uznesenia obecného zastupiteľstva, ktorým sa schvaľuje nadobudnutie originárnej alebo derivatívnej majetkovej účasti na základnom imaní VVS, a. s. podľa § 11 ods. 4 písm. l) zákona o obecnom zriadení. Ak je navrhovateľom právnická osoba podľa § 3 ods. 3 písm. b), alebo písm. c) zákona o verejných vodovodoch a verejných kanalizáciách, je tento povinný predložiť rovnopis alebo úradne osvedčenú kópiu uznesenia príslušného orgánu (napr. valného zhromaždenia, predstavenstva, členskej schôdze), ktorým sa schvaľuje nadobudnutie originárnej alebo derivatívnej majetkovej účasti na základnom imaní VVS, a. s.;
30. čestné vyhlásenie navrhovateľa, že neeviduje žiadne neuhradené splatné záväzky voči vyhlasovateľovi súťaže;
31. čestné vyhlásenie navrhovateľa, že si nie je vedomý žiadneho (ani len potenciálneho) konfliktu záujmov, najmä, že neexistuje skutočnosť, ktorá by mohla byť považovaná za ohrozenie nestrannosti, nezávislosti a transparentnosti súťaže;
32. čestné vyhlásenie navrhovateľa, že sa dôsledne oboznámil so stanovami VVS, a. s. , má všetky potrebné informácie týkajúce sa ekonomického stavu VVS, a. s., a pri predkladaní návrhu uvedené zohľadnil v cenovej ponuke a súhlasí s podmienkami súťaže;
33. čestné vyhlásenie navrhovateľa, ktorý je akcionárom VVS, a. s., že oznámil, respektíve v lehote na to určenej (60 – dní od ponuky na predaj akcií podľa Oddielu D. bod 2 týchto podmienok súťaže) oznámi, svoj záujem o kúpu akcií vyhlasovateľovi súťaže a VVS, a. s. v rámci uplatnenia predkupného práva.;
34. podpísané rozhodnutia príslušného kompetentného orgánu obce, ak je navrhovateľom obec podľa § 3 ods. 3 písm. a) zákona o verejných vodovodoch a verejných kanalizáciách, o záväzku previesť dlhopisy podľa Oddielu B. bod 8 písm. d) podmienok súťaže, vyžadované príslušnými právnymi predpismi. Navrhovateľ je podľa predchádzajúcej vety povinný predložiť rovnopisy uznesení obecného zastupiteľstva k prevodu realizovanom podľa § 9ab ods. 2 zákona o majetku obcí;
35. návrh zmluvy o úpise/predaji dlhopisov podľa Oddielu B. bod 8 písm. d) týchto podmienok súťaže.

1. Súťažný návrh je potrebné predložiť vyhlasovateľovi súťaže výlučne v lehote určenej na predkladanie súťažných návrhov, t. j. do 29.01.2024 **do 12.00 hod.** (vrátane) cez elektronickú schránku podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v z. n. p. *(ďalej len „zákon o e-Governmente“)*. Vyhlasovateľ súťaže opatrí doručený súťažný návrh elektronickou doručenkou, ktorá jednoznačne identifikuje moment elektronického doručenia, odosielateľa, prijímateľa, elektronickú úradnú správu a jej obsah.
2. Predložený súťažný návrh nie je možné meniť a dopĺňať, ani ho upravovať, po uplynutí lehoty určenej na predkladanie súťažných návrhov, t. j. po **29.01.2024 po 12.00 hod.** (vrátane). Každá zmena, alebo doplnenie súťažného návrhu pred uplynutím lehoty na predkladanie súťažných návrhov, musí byť písomne doručená spôsobom určeným na predkladanie súťažných návrhov.
3. Navrhovateľ nemá nárok na náhradu nákladov spojených s účasťou v obchodnej verejnej súťaži.
4. Navrhovateľ je viazaný predloženým súťažným návrhom až do ukončenia súťaže, najneskôr do uplynutia lehoty na uplatnenie predkupného práva podľa Oddielu D. týchto podmienok súťaže.
5. Súťažný návrh nesmie obsahovať alternatívne návrhy, a to ani formou rozväzovacích podmienok.
6. Všetky súťažné návrhy vyhlasovateľ súťaže zverejňuje do 10 pracovných dní od uplynutia lehoty na predkladanie súťažných návrhov, po dobu minimálne 30 dní, na úradnej tabuli a na webovom sídle.
7. **Predkupné právo akcionárov VVS, a. s.**
8. Navrhovateľ, ktorý je akcionárom VVS, a. s., okrem predloženia súťažného návrhu, oznámi svoj záujem o odkúpenie akcií (uplatnenie predkupného práva) vyhlasovateľovi súťaže a predstavenstvu VVS, a. s. Navrhovateľ podľa predchádzajúcej vety musí uplatniť predkupné právo vo vzťahu ku všetkým akciám, ktoré tvoria objekt prevodu podľa bodu 1 Oddielu B. týchto podmienok súťaže za totožnú kúpnu cenu, akú navrhuje v rámci tejto obchodnej verejnej súťaže.
9. Vyhlasovateľ súťaže zverejní ponuku na predaj akcií na svojom webovom sídle v deň vyhlásenia súťaže. Zverejnenie ponuky na predaj akcií podľa predchádzajúcej vety vyhlasovateľ súťaže oznámi VVS, a. s. VVS, a. s. bezodkladne zverejní na svojom webovom sídle informáciu o oznámení ponuky vyhlasovateľa súťaže. Ak navrhovateľ, ktorý je akcionárom VVS, a. s., do 60 dní od obdržania alebo zverejnenia ponuky na predaj akcií neoznámi svoj záujem o kúpu akcií, potom platí predpoklad, že o kúpu ponúkaných akcií neprejavil záujem.
10. Riadne a včasné uplatnenie predkupného práva navrhovateľa podľa bodu 1 tohto Oddielu je odkladacou podmienkou účinnosti zmluvy o prevode akcií s týmto navrhovateľom – vybraným účastníkom súťaže, ktorý je akcionárom VVS, a. s., ak vyhlasovateľ súťaže návrh prijal a vybraný účastník súťaže neodmietol zmluvu uzavrieť *(ďalej aj „odkladacia podmienka 1“)*. Márnym uplynutím lehoty na uplatnenie predkupného práva nevzniknú práva a povinnosti založené zmluvou o prevode akcií medzi vyhlasovateľom súťaže a vybraným účastníkom súťaže, vyhlasovateľ súťaže je oprávnený vyhlásiť novú súťaž s totožným predmetom.
11. Vybraný účastník súťaže podľa bodu 1 tohto Oddielu je povinný najneskôr piaty pracovný deň po uplynutí 60-dňovej lehoty na oznámenie záujmu o kúpu akcií *(ďalej aj „oznámenie“)* doručiť vyhlasovateľovi súťaže fotokópiu oznámenia, spolu s vykázaným záznamom o dni jeho doručenia vyhlasovateľovi súťaže a VVS, a. s. Ak vybraný účastník súťaže doručenie oznámenia podľa predchádzajúcej vety vyhlasovateľovi súťaže nepreukáže (t. j. nedoručí fotokópiu oznámenia spolu s vykázaným záznamom o dni jeho doručenia vyhlasovateľovi súťaže a VVS, a. s.), platí nevyvrátiteľná domnienka o márnom uplynutí lehoty na uplatnenie predkupného práva podľa bodu 3 tohto Oddielu.
12. Splnením odkladacej podmienky 1 nadobudne zmluva o prevode akcií s vybraným účastníkom, ktorý je akcionárom VVS, a. s., účinnosť, nie však skôr, ako VVS, a. s. rozhodne o žiadosti vyhlasovateľa súťaže o udelení súhlasu s prevodom akcií *(ďalej aj „žiadosť o udelenie súhlasu s prevodom“)*, tak, že súhlas udelí a oznámi rozhodnutie vyhlasovateľovi súťaže podľa bodu 9 tohto Oddielu. Nadobudnutie účinnosti zmluvy o prevode akcií s vybraným účastníkom súťaže, ktorý je akcionárom VVS, a. s., je podmienené kumulatívnym splnením odkladacej podmienky 1, udelením súhlasu VVS, a. s. s prevodom akcií a oznámením rozhodnutia vyhlasovateľovi súťaže podľa bodu 9 tohto Oddielu *(udelenie súhlasu VVS, a. s. s prevodom akcií a oznámenie rozhodnutia vyhlasovateľovi súťaže ďalej spolu aj „odkladacia podmienka 2“)*. Predmetný súhlas sa nevyžaduje za predpokladu, že vybraným účastníkom súťaže je emitent akcií, ktoré sú predmetom súťaže. Ustanovenia tohto Oddielu sa budú aplikovať v kontexte s predchádzajúcou vetou primerane. V prípade, ak je vybraným účastníkom súťaže emitent akcií, nadobudne zmluva o prevode akcií účinnosť riadnym a včasným uplatnením predkupného práva (splnením odkladacej podmienky 1). Účinnosť zmluvy o prevode akcií s vybraným účastníkom súťaže, ktorý je akcionárom VVS, a. s., však nenastane skôr ako deň nasledujúci po dni jej zverejnenia v centrálnom registri zmlúv podľa § 47a ods. 1 Občianskeho zákonníka.
13. Nadobudnutie účinnosti zmluvy o prevode akcií s vybraným účastníkom súťaže, ktorý nie je akcionárom VVS, a. s., je podmienené splnenímodkladacej podmienky 2 – udelením súhlasu VVS, a  s. s prevodom akcií a oznámením rozhodnutia vyhlasovateľovi súťaže podľa bodu 9 tohto Oddielu. Účinnosť zmluvy o prevode akcií s vybraným účastníkom súťaže, ktorý nie je akcionárom VVS, a. s., však nenastane skôr ako deň nasledujúci po dni jej zverejnenia v centrálnom registri zmlúv podľa § 47a ods. 1 Občianskeho zákonníka.
14. Vyhlasovateľ súťaže po prijatí návrhu vybraného účastníka súťaže, podá VVS, a. s., bezodkladne po uplynutí lehoty podľa bodu 8 tohto Oddielu, písomnú žiadosť o udelenie súhlasu s prevodom akcií, o čom bezprostredne upovedomí vybraného účastníka súťaže. Splnenie povinnosti vyhlasovateľa súťaže podľa predchádzajúcej vety, vyplývajúca zo stanov VVS, a. s., preukáže vybranému účastníkovi súťaže doručením fotokópie žiadosti o udelenie súhlasu s prevodom, s vykázaným záznamom o dni jej doručenia VVS, a. s., s týmito náležitosťami:
15. údaje o vyhlasovateľovi súťaže a akciách, ktorých sa žiadosť týka, a to najmä:

- obchodné meno /názov/, IČO, sídlo, meno, priezvisko a rodné číslo štatutárneho orgánu alebo člena štatutárneho orgánu, ktorým akcionár – právnická osoba koná,

- počet akcií, ich menovitú hodnotu a čísla akcií, ak sú pridelené,

- adresu na doručenie rozhodnutia spoločnosti,

1. podmienky predaja akcií akcionárovi, alebo tretej osobe, musia byť rovnaké, ako boli uvedené v ponuke na predaj ostatným akcionárom spoločnosti,
2. dátum podania žiadosti a úradne overený podpis vyhlasovateľa súťaže.

1. Žiadosť o udelenie súhlasu s prevodom musí byť doložená písomným dokladom o tom, že akcie, ktorých sa žiadosť týka, boli aspoň 90 dní pred podaním žiadosti ponúknuté na predaj akcionárom spoločnosti, a to takým spôsobom, aby bola ponuka dostupná všetkým akcionárom spoločnosti.
2. O udelení súhlasu VVS, a  s. s prevodom akcií, na podklade žiadosti o udelenie súhlasu s prevodom, rozhoduje dozorná rada na návrh predstavenstva. Dozorná rada však nie je návrhom predstavenstva viazaná. Dôvodom na odmietnutie udelenia súhlasu VVS, a  s. s prevodom akcií je výlučne neumožnenie vykonať predkupné právo akcionárom VVS, a. s.VVS, a. s. je povinná o riadne podanej žiadosti o udelenie súhlasu rozhodnúť a toto rozhodnutie písomne oznámiť vyhlasovateľovi súťaže na adresu uvedenú v žiadosti, a  to v lehote 30 dní od jej doručenia predstavenstvu VVS, a. s. Dňom oznámenia rozhodnutia predstavenstva je podľa tohto bodu deň jeho podania na pošte.
3. Vyhlasovateľ súťaže oznámi vybranému účastníkovi súťaže deň oznámenia rozhodnutia predstavenstva podľa predchádzajúceho bodu. Nesplnenie povinnosti vyhlasovateľa súťaže podľa predchádzajúcej vety má za následok vznik práva vybraného účastníka súťaže na náhradu škody.
4. Ak VVS, a  s. o žiadosti o udelenie súhlasu s prevodom akcií rozhodne tak, že súhlas neudelí, vyhlasovateľ súťaže nezodpovedá vybranému účastníkovi súťaže za spôsobenú škodu.
5. Ak nedôjde k splneniu odkladacej podmienky 1 a odkladacej podmienky 2, zmluva o prevode akcií medzi vyhlasovateľom súťaže a vybraným účastníkom súťaže, ktorý je akcionárom VVS, a. s. (po jej zverejnení v centrálnom registri zmlúv podľa § 47a Občianskeho zákonník) zaniká v celom rozsahu dňom oznámenia rozhodnutia o neudelení súhlasu s prevodom vyhlasovateľovi súťaže podľa bodu 9 tohto Oddielu podmienok súťaže. Ak nedôjde k splneniu odkladacej podmienky 2, zmluva o prevode akcií medzi vyhlasovateľom súťaže a vybraným účastníkom súťaže, ktorý nie je akcionárom VVS, a. s. (po jej zverejnení v centrálnom registri zmlúv podľa § 47a Občianskeho zákonník) zaniká v celom rozsahu dňom oznámenia rozhodnutia o neudelení súhlasu s prevodom vyhlasovateľovi súťaže podľa bodu 9 tohto Oddielu podmienok súťaže. Ak nedôjde k splneniu odkladacej podmienky 1, zmluva o prevode akcií medzi vyhlasovateľom súťaže a vybraným účastníkom súťaže, ktorým je emitent akcií (po jej zverejnení v centrálnom registri zmlúv podľa § 47a Občianskeho zákonník), zaniká v celom rozsahu márnym uplynutím lehoty na uplatnenie predkupného práva.
6. **Práva vyhradené vyhlasovateľovi súťaže**
7. Vyhlasovateľ súťaže si vyhradzuje právo:
8. odmietnuť všetky predložené súťažné návrhy a zrušiť súťaž bez výberu súťažného návrhu aj bez uvedenia dôvodu;
9. meniť alebo doplniť podmienky súťaže do uplynutia lehoty určenej na predkladanie súťažných návrhov;
10. pri formálnych nedostatkoch súťažného návrhu, ktoré nemenia jeho obsah, vyzvať navrhovateľa na doplnenie a vykonanie opravy;
11. predĺžiť lehotu na vyhlásenie výsledku súťaže;
12. po doručení protokolu o výsledku súťaže členmi komisie na posudzovanie súťažných návrhov, vrátiť vec súťažnej komisii na opätovné prerokovanie;
13. vyhlásiť novú súťaž s rovnakým predmetom, ak nedôjde k splneniu odkladacej podmienky 1 a/alebo odkladacej podmienky 2 a nastane zánik zmluvy o prevode akcií medzi vyhlasovateľom súťaže a vybraným účastníkom súťaže podľa Oddielu D. bod 12 týchto podmienok súťaže.
14. Vyhlasovateľ súťaže môže podľa bodu 1 písm. a) tohto Oddielu podmienok súťaže odmietnuť všetky predložené súťažné návrhy, a to bez ohľadu na to, či spĺňajú podmienky súťaže. Vyhlasovateľ súťaže oznámi odmietnutie predloženého súťažného návrhu navrhovateľovi a zrušenie súťaže bez výberu súťažného návrhu do 2 *(slovom dvoch)* pracovných dní odo dňa termínu vyhodnocovania súťažných návrhov. Zrušenie súťaže vyhlasovateľ súťaže zároveň oznámi spôsobom, ktorým vyhlásil súťaž.
15. Vyhlasovateľ súťaže môže podľa bodu 1 písm. b) tohto Oddielu podmienok súťaže súťažné podmienky meniť, alebo doplniť, do uplynutia lehoty určenej na predkladanie súťažných návrhov, pričom zmenu alebo doplnenie oznámi rovnakým spôsobom, akým bola vyhlásená súťaž. Zmenu, alebo doplnenie, podmienok súťaže oznámi vyhlasovateľ súťaže spôsobom, ktorým vyhlásil súťaž.
16. Vyhlasovateľ súťaže pri výzve na odstránenie formálnych nedostatkov súťažného návrhu podľa bodu 1 písm. c) tohto Oddielu podmienok súťaže poskytne dotknutému navrhovateľovi lehotu najviac 2 *(slovom dvoch)* pracovných dní na vykonanie opravy. Ak navrhovateľ súťažného návrhu formálne nedostatky v tejto lehote neodstráni, vyhlasovateľ súťaže súťažný návrh bez ďalšieho odmietne.
17. Vyhlasovateľ súťaže pri vrátení veci súťažnej komisii na opätovné prerokovanie podľa bodu 1 písm. e) tohto Oddielu podmienok súťaže musí súťažnej komisii uviesť dôvody, pre ktoré požaduje opätovné prerokovanie súťažných návrhov, s uvedením lehoty, do ktorej musí súťažná komisia opätovne prerokovať súťaž. Protokol o opätovnom prerokovaní  súťaže musí, okrem iného, obsahovať:
18. dôvody vyhlasovateľa súťaže, pre ktoré vrátil vec na opätovné prerokovanie,
19. informáciu, či súťažná komisia dôvody opätovného prerokovania akceptuje, alebo neakceptuje, s uvedením námietok súťažnej komisie pri neakceptovaní dôvodov.

Vyhlasovateľ súťaže oznámi účastníkom súťaže výsledok opätovného prerokovania súťaže do 2 *(slovom dvoch)* pracovných dní.

1. **Právo na informácie**
2. Vyhlasovateľ súťaže ako kontaktnú osobu určuje:

Meno a priezvisko: Mgr. Ľubomír Ihnát, administrátor súťaže

E-mailová adresa kontaktnej osoby: poruba@poruba.eu

Telefónne číslo kontaktnej osoby: 0918 833 608

1. Podmienky súťaže je možné získať v čase úradných hodín stránkových dní Obecného úradu obce Poruba pod Vihorlatom v lehote od vyhlásenia súťaže po deň uzávierky predkladania návrhov podľa Oddielu C. bod 6 podmienok súťaže v sídle vyhlasovateľa súťaže alebo na webovom sídle vyhlasovateľa súťaže ([www.poruba.eu](http://www.poruba.eu)). Kontaktná osoba záujemcom o účasť v súťaži podmienky súťaže sprístupní formou nahliadnutia, alebo vyhotovením kópie na náklady záujemcu, ktorý o kópiu vyhlasovateľa súťaže požiadal. Žiadosť o nahliadnutie musí byť doručená v písomnej forme, pričom táto je naplnená, ak je žiadosť doručená vyhlasovateľovi súťaže v listinnej podobe do podateľne Obecného úradu obce Poruba pod Vihorlatom, alebo v elektronickej forme na e-mailovú adresu kontaktnej osoby, alebo cez elektronickú schránku. Žiadosť podľa predchádzajúcej vety obsahuje: identifikačné údaje záujemcu, deň a čas navrhovaného nahliadnutia do dokumentov. Kontaktná osoba deň a čas nahliadnutia podľa predchádzajúcej vety záujemcovi potvrdí, alebo navrhne nový dátum a čas sprístupnenia dokumentov.

Fotokópia stanov VVS, a  s. je od vyhlásenia súťaže po deň uzávierky predkladania návrhov fyzicky uložená v sídle vyhlasovateľa súťaže a na webovom sídle www.vodarne.eu. Kontaktná osoba dokumenty podľa predchádzajúcej vety záujemcom o účasť v súťaži sprístupní formou nahliadnutia v čase úradných hodín stránkových dní Obecného úradu obce Poruba pod Vihorlatom na základe písomnej žiadosti. Žiadosť o nahliadnutie je urobená v písomnej forme, ak je táto doručená vyhlasovateľovi súťaže v listinnej podobe do podateľne Obecného úradu obce Poruba pod Vihorlatom, alebo v elektronickej forme na e-mailovú adresu kontaktnej osoby. Žiadosť podľa predchádzajúcej vety obsahuje: identifikačné údaje záujemcu, deň a čas navrhovaného nahliadnutia do dokumentov. Kontaktná osoba deň a čas nahliadnutia podľa predchádzajúcej vety záujemcovi potvrdí, alebo navrhne nový dátum a čas sprístupnenia dokumentov. Záujemca o účasť v súťaži nemá právo požiadať o vyhotovenie kópie dokumentov podľa tohto bodu, ani  si z uvedených dokumentov vyhotoviť vlastné obrazové záznamy. Dokumenty podľa tohto bodu budú sprístupnené len tým právnickým osobám, ktoré napĺňajú legálnu definíciu subjektu verejného práva podľa § 3 ods. 3 zákona o verejných vodovodoch a verejných kanalizáciách. Žiadosť o nahliadnutie podaná inou osobou bude posúdená tak, že jej vyhlasovateľ súťaže nevyhovie. Spolu so žiadosťou o nahliadnutie musí záujemca o účasť v súťaži predložiť vyhlásenie o vzniku jeho záväzku mlčanlivosti o veciach, ktoré sa dozvie pri uplatňovaní práva na informácie v priebehu súťaže, najmä, ale nielen informácie vyplývajúce zo stanov VVS, a  s.

1. Ak záujemca o účasť v súťaži, alebo účastník súťaže, oznámi kontaktnej osobe vyhlasovateľa súťaže svoju emailovú adresu alebo elektronickú schránku, vyhlasovateľ súťaže bude tieto osoby bez zbytočného odkladu informovať o zmene súťažných podmienok, prípadne o ďalších skutočnostiach, ktoré budú zverejnené na webovom sídle vyhlasovateľa súťaže dodatočne po dni vyhlásenia súťaže.
2. **Spôsob vyhodnocovania súťažných návrhov**
3. Na vyhodnotenie predložených súťažných návrhov vymenuje vyhlasovateľ súťaže trojčlennú komisiu *(ďalej aj „súťažná komisia“)*. Vyhodnocovanie súťažných návrhov sa uskutoční v sídle vyhlasovateľa súťaže. Vyhodnocovania súťažných návrhov sa môžu zúčastniť len navrhovatelia, ktorí predložili súťažné návrhy. Vyhlasovateľ súťaže určuje predbežný termín vyhodnocovania súťažných návrhov: 04.03.2024 Vyhlasovateľ súťaže bez zbytočného odkladu po uplynutí lehoty na predkladanie súťažných návrhov a zverejnení súťažných návrhov podľa § 9a ods. 4 zákona o majetku obcí zverejní na svojom webovom sídle presný termín a čas vyhodnocovania súťažných návrhov. Termín a čas vyhodnocovania súťažných návrhov nebude určený skôr, ako uplynie lehota na zverejnenie súťažných návrhov podľa § 9a ods. 4 zákona o majetku obcí.
4. Pred otvorením prvého súťažného návrhu oznámi predseda súťažnej komisie počet došlých návrhov. Na súťažné návrhy doručené po uplynutí lehoty na predkladanie súťažných návrhovvyhlasovateľ súťaže neprihliada. Na súťažný návrh, v ktorom nebude splnená niektorá z podmienok súťaže, vyhlasovateľ súťaže neprihliada. To neplatí, ak ide len o formálne nedostatky návrhu, ktoré nemenia obsah návrhu a je ich možné odstrániť. V takomto prípade súťažná komisia preruší vyhodnocovanie súťažných návrhov a o tejto skutočnosti upovedomí vyhlasovateľa súťaže, s odporúčaním, aby navrhovateľa tohto súťažného návrhu vyzval na odstránenie formálnych nedostatkov v určenej lehote.
5. O vyhodnotení súťaže sa spíše protokol, do ktorého sa uvedú názvy/obchodné mená a sídla navrhovateľov, či návrhy obsahujú všetky požadované náležitosti, ponúkané ceny, spôsob hodnotenia a výsledok hodnotenia. Súťažná komisia overí zápis navrhovateľov v registri partnerov verejného sektora podľa zákona č. 315/2016 Z.  z. o registri partnerov verejného sektora a o zmene a doplnení niektorých zákonov v z. n. p. *(ďalej len „zákon o RPVS“)*. Členovia súťažnej komisie určia poradie súťažných návrhov a podpíšu protokol. Podpísaný protokol členovia súťažnej komisie bezodkladne doručia štatutárnemu orgánu vyhlasovateľa súťaže.
6. Zo súťaže sa vylučujú:
7. súťažné návrhy, ktoré nespĺňajú podmienky súťaže, ak vyhlasovateľ súťaže nevyzval navrhovateľa na odstránenie nedostatkov,
8. súťažné návrhy navrhovateľov, na majetok ktorých bol vyhlásený konkurz, počas súťaže bolo proti nim začaté konkurzné konanie alebo reštrukturalizácia, bol proti nim zamietnutý návrh na vyhlásenie konkurzu pre nedostatok majetku,
9. súťažné návrhy navrhovateľov, ktorí majú akékoľvek finančné záväzky po lehote splatnosti a iné záväzky po uplynutí lehoty na plnenie voči vyhlasovateľovi súťaže,
10. súťažné návrhy navrhovateľov, v ktorých vyhlasovateľ súťaže zistí, že navrhovateľ uviedol nepravdivé údaje v návrhu alebo v jeho prílohách,
11. súťažné návrhy navrhovateľov, ktorých návrh bol vyhodnotený ako najvhodnejší a títo ani v ustanovenej lehote podľa bodu 7 tohto Oddielu nepreukážu dodatočný zápis v registri partnerov verejného sektora, ak im táto povinnosť vyplýva zo zákona  o RPVS.
12. Súťaž je platná, ak sa jej zúčastní najmenej jeden navrhovateľ, ktorý splnil podmienky súťaže.
13. Vyhlasovateľ súťaže v prípade splnenia všetkých podmienok súťaže, ak neuplatní svoje právo odmietnuť všetky súťažné návrhy a zrušiť súťaž, vyberie **výhradne jeden súťažný návrh**. Navrhovatelia nemajú právo na pomerné vykúpenie akcií podľa predložených súťažných návrhov.
14. Navrhovateľ, ktorého súťažný návrh bol vyhodnotený ako najvhodnejší a nie je zapísaný v registri partnerov verejného sektora podľa zákona o RPVS, je povinný zapísať sa do uvedeného registra do 10 *(slovom desiatich)* dní od doručenia výzvy vyhlasovateľa súťaže *(ďalej aj „výzva na zápis do RPVS“)*. Výzvu na zápis do RPVS vyhlasovateľ súťaže adresuje navrhovateľovi do 2 *(slovom dvoch)* dní od termínu vyhodnocovania súťažných návrhov. Navrhovateľ je povinný preukázať zápis do registra partnerov verejného sektora v lehote do 10 *(slovom desiatich)* dní od doručenia výzvy na zápis do RPVS. Ak navrhovateľ nepreukáže zápis v uvedenej lehote, platí nevyvrátiteľná domnienka, že navrhovateľ nie je zapísaný v registri partnerov verejného sektora a vyhlasovateľ súťaže vylúči zo súťaže jeho súťažný návrh podľa bodu 4 písm. e) tohto Oddielu podmienok súťaže.
15. Vyhlasovateľ súťaže oznámi navrhovateľovi jeho vylúčenie cez elektronickú schránku, s uvedením dôvodu vylúčenia do 30 *(slovom tridsiatich) dní* od termínu vyhodnocovania súťažných návrhov, alebo termínu opätovného prerokovania súťažných návrhov pri uplatnení práva vyhlasovateľa súťaže podľa Oddielu E. bod 1 písm. e) týchto podmienok súťaže. To neplatí v prípade vylúčenia zo súťaže podľa bodu 4 písm. e) tohto Oddielu podmienok súťaže, kedy plynie lehota 30 *(slovom tridsiatich)* dní na oznámenie vylúčenia spolu s odôvodnením márnym uplynutím lehoty na preukázanie dodatočného zápisu v registri partnerov verejného sektora podľa bodu 7 tohto Oddielu podmienok súťaže.
16. Vyhlasovateľ súťaže oznámi navrhovateľovi, že jeho návrh bol vyhodnotený ako najvhodnejší cez elektronickú schránku, do 15 *(slovom pätnástich)* dní od termínu vyhodnocovania súťažných návrhov, alebo termínu opätovného prerokovania súťažných návrhov pri uplatnení práva vyhlasovateľa súťaže podľa Oddielu E. bod 1 písm. e) týchto podmienok súťaže nie však skôr ako navrhovateľ preukáže dodatočný zápis v registri partnerov verejného sektora podľa bodu 7 tohto Oddielu podmienok súťaže. Vyhlasovateľ súťaže v rovnakej lehote a cez elektronickú schránku, upovedomí navrhovateľov, ktorí v súťaži neuspeli, že ich návrhy sa odmietli.
17. Najvhodnejší súťažný návrh bude prijatý dňom podpísania návrhu zmluvy o prevode akcií štatutárnym orgánom vyhlasovateľa súťaže. Rovnopis podpísanej zmluvy o prevode akcií podľa predchádzajúcej vety zašle vyhlasovateľ súťaže navrhovateľovi, ktorého súťažný návrh bol prijatý, spolu s oznámením o prijatí súťažného návrhu podľa bodu 9 tohto Oddielu .
18. V prípade, že s navrhovateľom najvhodnejšieho návrhu nebude uzatvorená zmluva v lehote určenej vyhlasovateľom súťaže z dôvodu na strane navrhovateľa, môže vyhlasovateľ súťaže uzavrieť zmluvu o prevode akcií s navrhovateľom, ktorý sa vo vyhodnotení súťaže umiestnil ako ďalší v poradí.
19. **Kritéria na vyhodnocovanie súťažných návrhov**
20. Vyhlasovateľ súťaže si vyhradzuje právo vybrať najvhodnejší súťažný návrh. Pri posudzovaní najvhodnejšieho návrhu bude vyhlasovateľ súťaže zohľadňovať nasledovné kritéria so stanovenou hodnotou:

Kritérium Maximálna hodnota kritéria

1. Pri vyhodnocovaní súťažných návrhov vyhlasovateľ súťaže posudzuje splnenie kritérií a priznanie konkrétneho počtu bodov v rozsahu najviac do hodnoty kritéria podľa matematického pravidla priamej úmery (čím vyššia navrhovaná kúpna cena/počet dlhopisov navrhovaných na prevod, tým vyššia hodnota splneného kritéria). Pri vyhodnocovaní súťažných návrhov vyhlasovateľ súťaže posudzuje splnenie kritéria pri navrhovanej kúpnej/upisovacej cene za prevod dlhopisov a priznanie konkrétneho počtu bodov v rozsahu najviac do hodnoty kritéria podľa matematického pravidla nepriamej úmery (čím vyššia navrhovaná kúpna cena/upisovacia cena za prevod dlhopisov ako menovitá hodnota dlhopisov, tým nižšia hodnota splneného kritéria).

Súťažný návrh s najvyššou hodnotou kritéria získava najvyšší počet bodov, ostatné návrhy získavajú počet bodov úmerne k hodnote kritéria (aritmeticky prepočítané).

1. Súťažná komisia vyhodnotí súťažné návrhy podľa uvedených pravidiel a určí poradie navrhovateľov.
2. Ak súťažné návrhy viacerých navrhovateľov budú ohodnotené totožným počtom bodov, medzi ktorými bude aj akcionár VVS, a. s., ktorému prináleží predkupné právo na akcie VVS, a.  s. za najvhodnejší návrh sa bude považovať súťažný návrh akcionára VVS, a. s. Ak súťažné návrhy viacerých navrhovateľov budú ohodnotené totožným počtom bodov, medzi ktorými budú viacerí akcionári VVS, a. s., ktorým prináleží predkupné právo na akcie VVS, a. s., za najvhodnejší návrh sa bude považovať súťažný návrh akcionára VVS, a. s., ktorý vyhlasovateľovi súťaže najlepšie vyhovuje.
3. Ak súťažná komisia vyhodnotí ako najvhodnejší súťažný návrh predložený navrhovateľom, ktorý nie je akcionárom VVS, a. s., zmluva o prevode akcií medzi vyhlasovateľom súťaže a navrhovateľom zaniká v celom rozsahu s povinnosťou zmluvných strán vrátiť si všetko, čo si podľa zmluvy plnili, ak akcionár VVS, a. s., ktorý súčasne predložil súťažný návrh, si riadne a včas uplatní predkupné právo podľa stanov VVS, a. s. Uvedená skutočnosť musí byť obligatórne obsiahnutá v návrhu zmluvy o prevode akcií, ktorú predloží navrhovateľ, ktorý nie je akcionárom VVS, a. s. v čase predkladania súťažného návrhu.
4. **Definície použitých pojmov**:

**Hromadná akcia série B** – Vyhlasovateľ súťaže požiada predstavenstvo spoločnosti o vydanie jedného kusu hromadnej akcie v listinnej podobe znejúcej na meno, ktorá nahradí 3673 kusov jednotlivých kmeňových listinných akcií, znejúcich na meno, s menovitou hodnotou jednej akcie 33,- € *(slovom tridsaťtri eur)*, ktoré spolu s hromadnou akciou série A a prípadnými jednotlivými kmeňovými akciami nahradia pôvodnú hromadnú akciu. Hromadná akcia série B podľa predchádzajúcej vety nahradí časť pôvodnej hromadnej akcie. Hromadná akcia série B bude predmetom prevodu zmluvy o prevode akcií ako výsledku tejto OVS.

**Najvhodnejšia ponuka –** na účely týchto podmienok súťaže sa ustanovenia vzťahujúce sa na najvhodnejšiu ponuku týkajú analogicky aj ponuky, ktorá vyhlasovateľovi súťaže najlepšie vyhovuje podľa Oddielu H. bodu 4 podmienok súťaže.

**Navrhovateľ** – Osoba predkladajúca súťažný návrh. V texte podmienok súťaže je navrhovateľ označovaný aj ako účastník súťaže.

**Neúspešný účastník súťaže** – Navrhovateľ, ktorého súťažný návrh nebol vyhodnotený ako najvhodnejší súťažnou komisiou.

**Pôvodná hromadná akcia –** Vyhlasovateľ súťaže je výlučným vlastníkom 3674 kmeňových listinných akcií na meno, s menovitou hodnotou jednej jednotlivo určenej akcie 33,- € *(slovom tridsaťtri eur)*, ktoré nahrádza hromadná akcia s dátumom emisie 31.01.2022, s číselným označením hromadnej akcie H-000263, ktorých menovitá hodnota zodpovedá 0,05 %-nému podielu na základnom imaní obchodnej spoločnosti VVS, a. s.

**Súťažný návrh** - Návrh navrhovateľa podaný vo forme a obsahu vyžadovanom týmito podmienkami súťaže.

**Vybraný účastník súťaže** – Navrhovateľ, ktorého súťažný návrh bol vyhodnotený ako najvhodnejší súťažnou komisiou.

**Vyhlasovateľ súťaže** – Osoba, ktorá vyhlásila súťaž v rozsahu a spôsobom podľa podmienok súťaže.

**Záujemca o účasť v súťaži** – Osoba, ktorá má záujem o účasť v súťaži a zatiaľ nepredložila súťažný návrh.

**Zásady ostatného obsahu zamýšľanej zmluvy** – Všetky podmienky súťaže, ktoré zasahujú buď priamo, alebo nepriamo do právneho vzťahu založeného zmluvou o prevode akcií, na ktorých vyhlasovateľ súťaže trvá. Tieto podmienky sú okrem Oddielu B. obsiahnuté v celom texte podmienok súťaže.

Vypracoval: Mgr. Ľubomír Ihnát – starosta obce